PATVIRTINTA

 Rietavo Lauryno Ivinskio gimnazijos

 direktoriaus 2017 m. balandžio 18 d.

 įsakymu Nr. V-99

**RIETAVO LAURYNO IVINSKIO GIMNAZIJA**

 **DARBUOTOJŲ VEIKSMŲ MOKINIUI/VAIKUI SUSIRGUS AR PATYRUS TRAUMĄ GIMNAZIJOJE IR TEISĖTŲ MOKINKIŲ/VAIKO ATSTOVŲ INFORMAVIMO APIE GIMNAZIJOJE PATIRTĄ TRAUMĄ AR SVEIKATOS SUTRIKDYMĄ TVARKOS APRAŠAS**

**I. BENDROS NUOSTATOS**

1. Rietavo Lauryno Ivinskio gimnazijos (toliau – Gimnazija) darbuotojų veiksmų mokiniui/vaikui susirgus ar patyrus traumą Gimnazijoje ir teisėtų mokinio/vaiko atstovų informavimo apie Gimnazijoje patirtą traumą ar ūmų sveikatos sutrikdymą tvarkos aprašas (toliau – Aprašas) parengtas vadovaujantis LR Sveikatos apsaugos ministro ir švietimo ir mokslo ministro 2016 m. liepos 21 d. įsakymu Nr. V-966/V-672 „Visuomenės sveikatos priežiūros mokykloje tvarkos aprašas“; LR Švietimo ir mokslo ministro įsakymas 2000 m. vasario 11 d. Nr. 113 „Dėl moksleivių nelaimingų atsitikimų tyrimo, registravimo ir apskaitos nuostatų“; LR Sveikatos apsaugos ministro 2008 m. sausio 28 d. įsakymu Nr. V- 69 „Dėl privalomojo pirmosios pagalbos mokymo programos, privalomojo higienos įgūdžių mokymo programos ir privalomojo mokymo apie alkoholio ir narkotikų žalą žmogaus sveikatai mokymo programos patvirtinimo“; LR Sveikatos apsaugo ministro 2017 m. kovo 13 d. įsakymu Nr. V-284 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“; LR Sveikatos apsaugo ministro 2016 m. sausio 26 d. įsakymu Nr.V-93 „Dėl Lietuvos higienos normos HN 75:2016 „Įstaiga vykdanti ikimokyklinio ir/ar priešmokyklinio ugdymo programą. Bendrieji sveikatos saugos reikalavimai.“; LR Sveikatos apsaugos ministro 2007 m. rugpjūčio 1 d. įsakymas Nr. V-630 „Dėl visuomenės sveikatos priežiūros specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“

2. Aprašas reglamentuoja darbuotojų veiksmus mokiniui/vaikui susirgus ar patyrus traumą Gimnazijoje ir teisėtų mokinio/vaiko atstovų informavimo apie Gimnazijoje patirtą traumą ar ūmų sveikatos sutrikdymą.

**II. DARBUOTOJŲ VEIKSMŲ MOKINIUI/VAIKUI SUSIRGUS AR PATYRUS TRAUMĄ GIMNAZIJOJE IR TEISĖTŲ MOKINIO/VAIKO ATSTOVŲ INFORMAVIMO APIE ĮGIMNAZIJOJE PATIRTĄ TRAUMĄ AR ŪMŲ SVEIKATOS SUTRIKDYMĄ ORGANIZAVIMAS**

3. Gimnazijoje mokinius/vaikus kiekvieną rytą apžiūri ir vėliau jų buvimo Gimnazijoje metu stebi klasės/ grupės auklėtojas ar mokytojai.

 4.Mokiniui/vaikui susirgus Gimnazijoje:

4.1 klasės/grupės vadovas apie mokinio/vaiko sveikatos būklę nedelsdamas informuoja mokinio/vaiko tėvus/globėjus bei Gimnazijoje esantį visuomenės sveikatos priežiūros specialistą;

4.2 visuomenės sveikatos priežiūros specialistas įvertinęs, ar mokinys/vaikas gali laukti tėvų/globėjų klasėje/grupėje arba mokinys/vaikas tėvų/globėjų laukia sveikatos priežiūros specialisto kabinete;

4.3. jei kyla įtarimų, kad mokinys/vaikas serga užkrečiamąją liga, jis atskiriamas nuo kitų mokinių/vaikų ir stebimas iki atvyks tėvai/globėjai;

4.4. įvykus nelaimingam atsitikimui (traumos atveju) ar esant sunkiai sveikatos būklei, Gimnazijos pedagogai ar direktorius, ar Gimnazijoje esantis visuomenės sveikatos priežiūros specialistas nedelsdami kviečia greitąją medicinos pagalbą, tel. 112 ir teikia pirmąją pagalbą.

5. Nesant visuomenės sveikatos priežiūros specialisto Gimnazijoje, įvykus nelaimingam atsitikimui, traumai, ar įtarus, kad mokinys/vaikas galėjo būti užsikrėtęs užkrečiamąja ligą, įvertinęs situaciją klasės/ grupės vadovas informuoja mokinio/vaiko tėvus/globėjus, Gimnazijos direktorių ir stebi mokinį/vaiką iki kol atvyks tėvai/globėjai ar greitoji medicinos pagalba.

6. Susirgimų užkrečiamosiomis ligomis atveju bei karantino metu klasėse/grupėse atliekamas valymas ir dezinfekavimas pagal higienos reikalavimus.

7. Mokinį/vaiką pasiimti iš Gimnazijos tėvams/globėjams būtina:

7.1. kai mokiniui/vaikui įtariami/nustatomi ūmių užkrečiamųjų ligų požymiai (karščiuoja, skundžiasi skausmu, viduriuoja, vemia, ūmiai kosi, yra pūlingų išskyrų iš nosies, įvairių traumų atvejais), apžiūrų metu randama utėlių ar glindų, niežų požymiai;

7.2. mokinio/vaiko liga riboja jo dalyvavimą klasės/grupės veikloje;

7.3. mokinio/vaiko būklė/liga kelia pavojų kitų mokinių/vaikų ir darbuotojų sveikatai.

8. Po ligos mokinys/vaikas gali būti priimtas į gimnaziją tik tėvams/globėjams pateikus gydytojo pažymą (F 094/a).

9. Užfiksavus užkrečiamų ligų (vėjaraupiai, tymai, skarlatinai ir kt.) atvejus Gimnazijoje, Gimnazijoje esantis visuomenės sveikatos priežiūros specialistas vykdo prevenciją, pateikia tėvams informaciją apie tam tikrų ligų profilaktiką.

10. Gimnazijoje esantis visuomenės sveikatos priežiūros specialistas visus mokinių/vaikų apsilankymus pas specialistą dėl traumos, nelaimingo atsitikimo, negalavimo registruoja Klaipėdos rajono savivaldybės visuomenės sveikatos biuro vidaus nustatyta tvarka.

**III. BAIGIAMOSIOS NUOSTATOS**

11. Gimnazijoje esantis visuomenės sveikatos priežiūros specialistas ir grupės/klasės auklėtojas yra atsakingi už veiksmų mokiniui/vaikui susirgus ar patyrus traumą Gimnazijoje, ir teisėtų mokinio/vaiko atstovų informavimo apie Gimnazijoje patirtą traumą ar ūmų sveikatos sutrikdymą organizavimą ir vykdymą.

12. Tvarkos vykdymo kontrolę vykdo Gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 SUDERINTA:

 Klaipėdos rajono savivaldybės visuomenės sveikatos biuro

 Direktorė Neringa Tarvydienė

 ­­­­­­­­­­­­